Ռեուվեն Ռուբին

Ռեուվեն Ռուբինը (ի ծնե Ռուբին Զելկիովիչ,  ), իսրայելցի նկարիչ-մոդեռնիստ, իսրայելական գեղանկարչության հիմնադիրներից մեկն է։

Կենսագրություն և ստեղծագործություն 
Ծնվել է 1893 թվականին Գալացում, Ռումինիա, մեծացել է Ֆելտիչենիում։ Ծնողներն են Իոել և Ֆեյգա Զելիկովիչները։ Նկարել սկսել է դեռևս դպրոցում։ 1912 թվականին ուղևորվել է Պաղեստին, որը դեռևս մտնում էր Օսմանյան կայսրության կազմի մեջ և այնուհետև որոշում է ընդունում գաղթել այնտեղ։ 1912 թվականին սովորել է Երուսաղեմի Բեցալելյան դպրոցում, Պաղեստինի առաջատար գեղարվեստական հաստատությունում, որտեղ հավաքված էին այն ժամանակվա առաջատար նկարիչները։ Սակայն անձամբ Ռուբինը որոշում է, որ իրեն հարկավոր է առավել հիմնավոր գեղարվեստական կրթություն և մեկնում է Փարիզ։

Փարիզում 1913-1914 թվականներին սովորել է Կոլարոսի ակադեմիայում և գեղարվեստի դպրոցում։ 1914 թվականին սկսվել է Առային համաշխարհային պատերազմը, և վերադարձը Պաղեստին անհնարին էր։ 1915 թվականին այցելելով Իտալիա՝ նկարիչը ուղևորվեց Ռումինիա, որտեղ աշխատել է 1916-1920 թվականներին։ Այնուհետև Ռուբիմնը ճանապարհորդել է ԱՄՆ, որտեղ անցկացվել է նրա առաջին խոշոր անհատական ցուցահանդեսը։ 1922 թվականից հաստատվել է Թել Ավիվում, թեև մինջև կյանքի վերջը շատ էր ճանապարհորդել։

Բավական արագ Ռուբինը ճանաչվել է Պաղեստինի առաջատար նկարիչներից մեկը։ 1920-ական թվականներից Ռուբինը մշակել է սեփական ոճը՝ մոտ մոդեռնիզմին, բայց հիմնված պաղեստինական թեմատիկայի վրա։ Այս շրջանի նկարները տարբերվում էին վառ գույներով և հստակ կոմպոզիցիայով։ 1922 թվականին նա ստեղծել է իր հայտնի աշխատանքներից մեկը՝ «Առաջին պտուղները» տրիպտիխը։ 1924 թվականին անցկացվել են նրա առաջին անհատական ցուցահանդեսները Երուսաղեմում և Գալացում, 1926 թվականի՝ անհատական ցուցահանդես Բերնհեյմի պատկերասրահում Փարիզում։ Հետագայում նրա անհատական ցուցահանդեսները անցկացվել են գրեթե ամենամյա։ Այսպես 1933-1934 թվականներին նրա անհատական ցուցահանդեսը դարձել է առաջինը Թել Ավիվում բացված կերպարվեստի թանգարանում։

1929 թվականին Թել Ավիվում Ռուբինն ամուսնանում է Էսթեր Դևիսի հետ։ 1945 թվականին Նյու Յորքում ծնվում է նրանց որդի Դավիդը, 1952 թվականին, նույնպես Նյու Յորքում, նրանց դուստր Արիելան։

1948 թվականին Ռեուվեն Ռուբինը նշանակվում է Իսրայելի առաջին դեսպանը Ռումինիայում և զբաղեցրել է այդ պաշտոնը մինչև 1950 թվականը, որից հետո վերադարձել է Թել Ավիվ։

1940-1950-ական թվականներին նրա գեղարվեաստական ոճը ամբողջությամբ փոխվում է։ Ռուբինը ամբողջովին հեռանում է ֆիգուրատիվ գեղանկարչությունից և սկսում է նկարել սիմվոլիզմիյն մոտ ոճով։ 1966-1967 թվականներին անցկացվում են նրա խոշորագույն ռետրոսպեկտիվցուցահանդեսները Իսրայելի երկու խոշոր թանգարաններում՝ Թել Ավիվում և Երուսաղեմում։ 1969 թվականին նա վիտրաժներ է պատրաստել Իսրայելի նախագահի նստավայրի ընդունելությունների սրահի համար։ 1973 թվականին Ռեուվեն Ռուբինն արժանացել է Իսրայելի պետական մրցանակի արվեստի ոլորտում ձեռքբերումների համար։

Նկարիչը մահացել է 1974 թվականի հոկտեմբերի 13-ին և թաղվել է Թել Ավիվի հին գերեզմանատանը։

Հիշատակի հավերժացում 
Թել-Ավիվում՝ Ռուբինի տանը  (Հայիմ Նախման Բյալիկի անվան փողոց, 14), բացվել է նրա տուն թանգարանը։

Ծանոթագրություններ

Մատենագրություն 
 Dalia Manor, "The Dancing Jew and Other Characters: Art in the Jewish Settlement of Palestine during the 1920s", Journal of Modern Jewish Studies, 1(1), 2002, pp. 73–89.
 Dalia Manor, "Imagined Homeland: Landscape Painting in Palestine in the 1920s", Nations and Nationalism , 9 (4), 2003, pp. 533–554.
 Dalia Manor, 'Art in Zion: The Genesis of Modern National Art in Jewish Palestine, London & New York, Routledge, 2005, esp. chapters 6, 7.
 Claus Stephani: Das Bild des Juden in der modernen Malerei. Eine Einführung. / Imaginea evreului în pictura modernă. Studiu introductiv. (Zweisprachige Ausgabe, deutsch-rumänisch. Ediţie bilingvă, româno-germană.) Editura Hasefer: Bucharest, 2005. ISBN 973-630-091-9

Արտաքին հղումներ 
  
 Jewish Virtual Library
 Կենսագրություն Ռուբինի թանգարանի կայքում   

Իսրայելցի նկարիչներ